Қазақ спортшыларының өткен аптадағы жарқын жеңісі
"Қазақ спортшыларының өткен аптадағы жарқын жеңісі" | "https://abai.kz/post/190043"
TITLE: Қазақ спортшыларының өткен аптадағы жарқын жеңісі
URL: https://abai.kz/post/190043
META: "Қазақ спортшыларының өткен аптадағы жарқын жеңісі" | "https://abai.kz/post/190043"
DATE: 04.11.2024
AUTHOR(s): Abai.kz
TOTAL WORDS: 153
TEXT: Әуесқой бокс: Черногорияның Будва қаласында мәресіне жеткен бокстан жастар арасындағы әлем чемпионатында Қазақстан құрамасының боксшылары ел қоржынына 17 жүлде (6 алтын, 1 күміс, 10 қола) салды. Күрес: Албанияның бас қаласы Тиранада өткен күрес түрлерінен әлем чемпионатында (олимпиадалық емес салмақтарда) Қазақстан құрамасының палуандары 1 алтын, 2 күміс медаль жеңіп алды. Жаһандық додада еркін күрес өкілі Нұрқожа Қайпанов (70 кг) топ жарса, грек-рим шебері Ержет Жарлықасын (63 кг) мен әйелдер күресінен Жәмилә Бақбергенова (72 кг) күміс медаль иеленді. Таэквондо: Қатар астанасы Дохада ұйымдастырылған таэквондодан халықаралық турнирде еліміздің ересектер құрамасы 8 алтын, 4 күміс, 7 қола медаль еншілесе, кадеттер командасы 5 алтын, 8 күміс, 6 қола медаль олжалады. Шайбалы хоккей: Қытайдың Бейжің қаласында өткен Азия чемпионатында Қазақстан әйелдер құрамасы қола жүлдеге ие болды. Жерлестеріміз үшінші орын үшін өткен ойында Оңтүстік Корея құрамасынан басым түсті. Үстел теннисі: Словакияның Сенец қаласындағы WTT Youth Contender турнирінде Жания Бекмұхамбетова топ жарды. Отандасымыз 11 жасқа дейінгі балалар арасында үздік шықты. Abai.kz
